โดนลูบคม
&nbsp;
18 ส.ค. 2554

....ทีมข่าวการเงิน
เอาทุกทางจริงๆ สำหรับกลุ่มมิจฉาชีพทั้งหลาย ล่าสุดลูบคมสำนักงานสลากกินแบ่งรัฐบาลเข้าให้แล้ว เมื่อมีมือดีส่งจดหมายไปตามบ้านเรือนประชาชน โดยอ้างว่ามาจากสำนักงานสลากฯ เพื่อต้องการให้ประชาชนมีสิทธิได้เลขท้าย 3 ตัว ก่อนออกรางวัลของแต่ละงวด 
มีเบอร์ติดต่อกลับเสร็จสรรพ โทร. 083348–0737 
แถมแอบอ้างลงชื่อ วันชัย สุระกุล ผู้อำนวยการสลากกินแบ่งรัฐบาลหรา
ใครที่ไม่ทันระมัดระวังตัวหรือตั้งสติให้ดีแล้ว ก็อาจหลงกลเป็นเหยื่อมิจฉาชีพกลุ่มนี้ได้ เพราะตัวเนื้อหาและรูปแบบของจดหมายนั้น ไม่ใช่คล้ายแต่ลอกมาเลย ทั้งเลขที่หนังสือ สถานที่ตั้ง ตราสัญลักษณ์
ข้อความเชิญชวนที่น่าเชื่อถือว่าต้องการช่วยเหลือประชาชนมีเงินเพิ่ม เป็นการกระจายรายได้สู่ชนบท และช่วยล้มล้างหวยเถื่อน
ที่สำคัญยืนยันวันที่สำนักงานสลากฯ สามารถล็อกตัวเลขของการออกรางวัลได้ตามต้องการ ลงนามโดย “วันชัย สุระกุล” ซะล่วย
ลายเซ็นสำเนาถูกต้องของเลขานุการฝ่ายการออกสลาก รับประกันความผิดหวังอีกด้วย
งานนี้สำนักงานสลากฯ บอกว่าเป็นของเก๊ชัวร์ แม้จะมีสโลแกน “สำนักงานสลากฯ ช่วยราษฎร์ เสริมรัฐ ยืนหยัด ยุติธรรม” 
แต่ก็ไม่มีนโยบายใบ้หวยแต่อย่างใดนะจ๊ะ...จึงเรียนมาให้โปรด ทราบทั่วถึงกัน อย่าลงเชื่อละ